**Ca furnizor al serviciului numit atelier de creaţie /workshop, iată un testimonial:**

"*Pentru mine, atelierul de manufacturare (workshop) reprezintă un  timp cheltuit cu folos, prin care am ocazia să ofer un mic ajutor  celor care au nevoie. Participând la aceste ateliere, în cazul meu mai multe participări (pentru că vei vrea cu siguranță să revii mereu după prima experiență) nu sunt doar un simplu participant, ci redevin copilul care are ocazia  să învețe cum să își exprime creativitatea în designul unei perechi de cercei, a unui colier, brățări etc,  bijuterii care vor bucura  pe cineva drag sau poate chiar pe mine.  Nu în ultimul rând, este un mod de a evada cu prietenele sau colegele mele pentru câteva ore într-o lume de mărgele colorate în care lăsăm deoparte toate grijile noastre și devenim artistele cele mai talentate din lume*". Denisa Bolohan, VODAFONE.

**Testimonial 2 în urma participării la atelierele /workshop de creaţíe bijuterii:** "*Bijuteriile Touched Collection reprezintă mult mai mult decât un obiect frumos și prețios. Reprezintă speranțele unor mame de a oferi copiilor un viitor lipsit de violență. Atunci când am organizat workshop-ul și târgul de bijuterii Touched Collection și le-am prezentat colegilor activitatea acestui ONG au fost mai mult decât dornici să se implice. Brățările personalizate ne vor aminti întotdeauna promisiunea noastră de a fi alături de femeile care trec prin experiența violenței domestice*." Denisa Mihai – AVON.

**Testimonial** 3: "*Colaborarea dintre Kinstellar și Touched… ce pot să spun, doar că am îndrăgit ceea ce fac oamenii de aici din prima clipă și asta era cam acum 4 ani? Cam așa. De-atunci cred ca ne tot ajutăm unii pe alții, noi cu chestii practice de genul haine, jucării, bani și invitații de Crăciun, de Mărțisor sau de Paști la noi, ei cu… tot restul! Cu lecții de viață în principal. Și cu ce înseamnă să iei viața de la zero și să faci cu ea ceva minunat. Cum înveți pe cineva matur să înceapă să mănânce cu furculița, să scrie și să citească… și să aibă grijă de ea și de propriul copil. Cum doamnele care ajung la Touched descoperă nu doar că sunt bune la ceva, ci și la ce sunt ele foarte bune. Cum în loc de frustrări putem crea bijuterii mult așteptate la noi în fiecare an la mini-magazinul nostru de Crăciun, de 1 Martie sau de Paști. Totdeauna e inghesuială în jurul mesei aranjată cu migală și bun gust. Și purtăm cu mândrie bijuteriile cumpărate sau le facem cadou cu sufletul plin celor pe care îi iubim. Așa că da, Touched înseamna pentru noi foarte mult, pentru că, intr-adevar, ne-au «atins» și nouă sufletele.*" Roxana Rădulescu *-* KINSTELLAR

* **Feedback al unei mame beneficiare:**

“*Intalnirea* *a fost foarte interesanta. Imi doream demult o astfel de reuniune. Am primit raspunsuri la problemele care ma apasau. Imi doresc foarte mult ca ceea ce mi s-a explicat sa pun in practica. Experiența și cunoștințele fetelor de aici reprezinta o provocare pentru mine in ceea ce voi face in continuare cu copilul meu. Pot si vreau sa cred ca aici pot gasi suportul necesar pentru a-mi incarca bateriile. Faptul ca am venit aici, ca am intalnit persoane cu aceeasi situatie cu a mea, ma motiveaza sa trec mai usor peste problemele cu care ma confrunt. Nu ma asteptam ca participarea la aceste intalniri poate fi motivanta si relaxanta. Doar in filme am vazut asa, nu stiam ca si la noi pot fi posibile astfel de discutii libere, pe care doar la psiholog le pot avea si nu poti ajunge acolo din cauza preturilor. Multumesc pentru intalnire!”*

* **Feedback din partea mamelor angajate privind colaborarea cu echipa TC:**

 M.R. “La *TC - D-na C. m-a învățat să fiu mai organizată, D-na L. să fiu punctuală (să nu mai întârzii), D-na A. m-a învățat să îmi termin norma la timp*”.

 D.N. “*Pentru mine, la TC în 2013 norma și nr. de ore a fost potrivit, mai ales că am putut lucra mai mult de acasă* ”

 A.B. “*Am colaborat cu echipa TC foarte bine. De ex. D-na C. m-a încurajat de fiecare dată, este mulțumită de mine și mă bucur când îmi spune asta.*”